Κους κους με μανιτάρια
Ό,τι πρέπει για τις μέρες που δεν μας περισσεύει χρόνος αυτό το βουτυράτο κους κους με τα μανιτάρια. Σε λιγότερο από μισή ώρα είμαστε στο τραπέζι.
200 γρ. κους - κους (το ζυμαρικό), 200 γρ. ασπρομανίταρα, κομμένα σε λεπτές φέτες, 20 γρ. βούτυρο, 1 σφηνάκι λευκό ξηρό κρασί, 3 φρέσκα κρεμμυδάκια ή 1 μεσαίο ξερό, ψιλοκομμένα, 2 κ.σ. φυλλαράκια μαϊντανού, + ψιλοκομμένα, 2 κ.σ. ελαιόλαδο, αλάτι, φρεσκοτριμμένο πιπέρι
Για να ετοιμάσουμε το κους κους με μανιτάρια γεμίζουμε μια κατσαρόλα με νερό, προσθέτουμε αλάτι και τη βάζουμε στη φωτιά. Εν τω μεταξύ, ζεσταίνουμε το ελαιόλαδο σ’ ένα μεγάλο αντικολλητικό τηγάνι και σοτάρουμε τα μανιτάρια και τα φρέσκα κρεμμυδάκια (ή το κρεμμύδι) σε δυνατή φωτιά, ώστε τα μανιτάρια να βγάλουν τα υγρά τους.Τα σβήνουμε με το λευκό κρασί, προσθέτουμε το βούτυρο, ανακατεύουμε κι αποσύρουμε από τη φωτιά.Μόλις το κους κους είναι έτοιμο, το στραγγίζουμε καλά σε ένα σουρωτήρι και το ρίχνουμε στο τηγάνι με τα υπόλοιπα υλικά.Νοστιμίζουμε με αλάτι και φρεσκοτριμμένο πιπέρι.Πασπαλίζουμε με τον ψιλοκομμένο μαϊντανό, ανακατεύουμε και σερβίρουμε.
Κους κους,Μανιτάρια